2023 6 16
LT
Europos Sąjungos oficialusis leidinys
C 214/161 2023 m. sausio 19 d., ketvirtadienis
22. mano, kad tinkamos sandėliavimo sąlygos uostuose galėtų palengvinti ir užtikrinti žuvų išsaugojimą ir padėti jas platinti komerciniais tikslais, siekiant padidinti žuvų pelningumą netiesiogiai formuojant kainodarą; atsižvelgdamas į tai, primena bendras žemės ūkio rinkų organizavimo ir gamintojų organizacijų numatytas galimybes;
23. mano, kad EJRŽAF ir naujose nacionalinėse veiklos programose turėtų būti stiprinama ir aiškiai remiama smulkioji žvejyba, siekiant prisidėti prie daugybės nuo žvejybos tradiciškai priklausomų pakrančių bendruomenių tvarumo ir gyvybingumo užtikrinimo, kad būtų sprendžiamos konkrečios šio segmento problemos ir remiamas tvarus atitinkamos žvejybos valdymas vietos lygmeniu;
24. mano, kad parama, kurią valstybės narės skiria įgyvendinant EJRŽAF, turėtų būti skiriama struktūriniams trūkumams šalinti, taip prisidedant prie didesnių pajamų iš žvejybos, skatinant darbo vietas, kuriose užtikrinamos teisės šiame sektoriuje, ir užtikrinant sąžiningas kainas gamintojams, remiant su žvejyba susijusios veiklos, pradinės ir galutinės grandies žvejybos plėtrą, prisidedant prie pakrančių regionų plėtros ir sanglaudos pagal tausios žvejybos sistemą bei kuriant smulkiosios žvejybos sektoriaus ateitį;
25. pabrėžia, kad siekiant pagerinti EJRŽAF finansavimo panaudojimo lygį ir užtikrinti, kad smulkiosios žvejybos sektorius galėtų gauti paramą, būtina išnagrinėti ir įgyvendinti priemones procedūroms supaprastinti, taip sumažinant biurokratizmą, sudėtingumą ir paraiškų tvirtinimo laiką; pakeisti finansavimo procesą, šiuo metu būtin siekiant gauti paramą ir vietoj esamo proceso diegti išankstinio finansavimo sistemą; visapusiškai išnaudoti finansavimo iš fondo ribas;
26. pabrėžia, kad ES trūksta priemonės, kuri padėtų suprasti EJRŽF ir EJRŽAF investicijų į smulkiosios žvejybos sektorių mastą, finansuojamos gerosios patirties atvejų skaičių, konkrečių rezultatų pasiekimą ir tai, kaip žuvininkystės vietos veiklos grupės veikia ir veiksmingai įgyvendina BŽP; ragina Komisiją sukurti tokią priemonę kaip esminį žingsnį siekiant suprasti, kaip plėsti gerąją patirtį ir atkartoti naudingus žvejybos metodus ES mastu;
27. ragina valstybes nares teikti techninę pagalbą vietos lygmeniu, kad smulkiesiems žvejams būtų lengviau gauti ES ir nacionalinį finansavimą;
28. įspėja dėl didelio vidutinio mažos apimties žvejybos laivyno amžiaus ir atsižvelgdamas į tai pabrėžia, kad šio segmento žvejybos veiklą reikia padaryti patrauklią jaunimui ir moterims; pabrėžia, kad reikia atnaujinti ir modernizuoti mažos apimties laivyną, siekiant pagerinti saugą ir gyvenimo sąlygas laivuose, padidinti energijos vartojimo efektyvumą ir padaryti segmentą ekologiškesniu, kartu užtikrinant, kad nebūtų didinami žvejybos pajėgumai visame žvejybos laivyne, gerinant nuo laivyno priklausančių žvejų bendruomenių socialinį ir ekonominį tvarumą; atsižvelgdamas į tai, pabrėžia, kad reikia spręsti situacijas, kai laivai tapo nebereikalingi ir dėl to padidėja eksploatavimo, priežiūros ir perklasifikavimo išlaidos (ekonominiu ir aplinkos apsaugos požiūriu), o tai savo ruožtu kelia pavojų užtikrintoms saugos sąlygoms vykdant veiklą; pabrėžia, kad bendrosios talpos kriterijai, pagal kuriuos matuojamas žvejybos pajėgumas, be kita ko, įtraukiant įguloms skirtą erdvę ir komfortą, gali trukdyti modernizuoti žvejybos laivus ir pagerinti labai reikalingas smulkiosios žvejybos laivyno darbo sąlygas; atsižvelgdamas į tai, ragina Komisiją persvarstyti šiuos kriterijus ir kitas tarpusavyje susijusias nuostatas, kad būtų rastas sprendimas, kuriuo būtų galima suderinti smulkiosios žvejybos darbuotojų poreikius ir poreikį užtikrinti, kad nebūtų didinami ES laivyno žvejybos pajėgumai;
29. pakartoja, kad parama reikiamam laivyno atnaujinimui ir (arba) modernizavimui yra būtina siekiant pagerinti saugą, darbo sąlygas ir ekonominį bei aplinkosauginį veiklos tvarumą; tačiau pabrėžia, kad tai turėtų būti pasiekta tik nedidinant žvejybos pajėgumų;
30. mano, kad ignoravus būtinybę atnaujinti laivyną ir prižiūrėti bei modernizuoti laivus, ypač pasenusius ir neveiksmingus, kiltų pavojus smulkiosios žvejybos ateičiai, ypač atokiausiuose regionuose;
31. atkreipia dėmesį į tai, kad EJRŽAF suteikia galimybių investuoti į laivų saugumą, geresnes gyvenimo sąlygas ir energinį naudingumą, o tai taip pat gali būti naudinga mažos apimties pakrančių ir smulkiosios žvejybos laivynui, juo taip pat turėtų būti suteikiamos finansavimo galimybės laivų atnaujinimui, restruktūrizavimui ir dydžio keitimui, taip pat naujų smulkiosios žvejybos laivyno laivų įsigijimui, ypač nustatytais atvejais, kai šis laivynas yra pažengusio vidutinio amžiaus ir